L'Alcaldessa més a prop, al barri de Camí Vell d'Alaquàs
20/11/2009

# L'Alcaldessa més a prop, al barri de Camí Vell d'Alaquàs

*   20/11/2009
*   [Imprimir](#)
*   Compartir
*    https://www.alaquas.org/documento.asp?id\_do=11739

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11739%2F0&title=Ajuntament%20d%27Alaqu%C3%A0s.%20Premsa.L%27Alcaldessa%20m%C3%A9s%20a%20prop%2C%20al%20barri%20de%20Cam%C3%AD%20Vell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11739/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11739/20112009foto2_Form_4.jpg)](https://www.alaquas.org/ficheros/documentos/2009/2/11739/20112009foto2_Form_10.jpg "<a href='https://www.alaquas.org/ficheros/documentos/2009/2/11739/20112009foto2_Form_10.jpg' target=_blank><i class='fa fa-external-link' aria-hidden='true'></i>.L'Alcaldessa més a prop, al barri de Camí Vell d'Alaquàs</a>")

L'Alcaldessa d'Alaquàs, Elvira García, explica els projectes que l'Ajuntament d'Alaquàs està posant en marxa en el barri de Camí Vell per millorar la zona i oferir nous serveis a la ciutadania

L'Alcaldessa d'Alaquàs, Elvira García, es va reunir amb el veïns del barri Camí Vell d'Alaquàs per conèixer les seues opinions i preocupacions i explicar-los les actuacions municipals que l'Ajuntament d'Alaquàs està posant en marxa en el barri per tal de millorar-lo amb la dotació de noves infraestructures i nous serveis públics per a la ciutadania. Aquesta és la tercera reunió de "L'Alcaldessa més a prop", una iniciativa posada en marxa per la primera edil i l'equip de govern per tal d'apropar-se a totes les zones del municipi i conèixer les necessitats de la ciutadania.

Elvira García va iniciar l'acte amb una breu explicació sobre el que suposarà el nou **Pla General d'Ordenació Urbana** d'Alaquàs per al futur d'aquest barri. Va parlar de les actuacions que s'estan duent a terme sobre aquest projecte que combina el creixement urbà i industrial amb la disposició d'àmplies zones verdes i el respecte al medi ambient i va posar especial èmfasi en les **noves vivendes** que s'estan construint en aquest barri, la majoria de protecció oficial.

En la mateixa línia, la primera edil va explicar altres projectes com la pròxima obertura de les noves **instal·lacions esportives del Terç**, un projecte que ha suposat una inversió de més de cinc milions d'euros, que seran finançats en gran part pel Govern d'Espanya a través del Plan E, conegut com el Pla Zapatero; i va comentar també amb els assistents altres iniciatives com el projecte de renovació de **l'enllumenat públic** en l'avinguda Camí Vell, l'avinguda del Cid i adjacents, una actuació que incrementarà l'eficiència energètica i el poder lumínic dels fanals.

En matèria de formació es va parlar de l'ampliació dels programes de **formació** al Centre Municipal Francesc Martí, ubicat al carrer Cid així com de la situació en què es troba el col·legi públic **Ciutat de Cremona**, on els seus alumnes estudien en barracons donat que la Conselleria d'Educació encara no ha construït el nou centre al solar municipal cedit per l'Ajuntament d'Alaquàs.

Es donaren també a conèixer les mesures preses per l'Ajuntament d'Alaquàs per exigir a la Conselleria de Sanitat que pose fi a la deficient prestació sanitària pública que pateixen els ciutadans i les ciutadanes d'Alaquàs, que ha desembocat en la constitució d'una Plataforma Ciutadana per la Sanitat Pública.

Respecte al medi ambient, Elvira García va informar els veïns i veïnes sobre el nou servei conegut com **Ecoagents**, un equip de personal municipal que recorre els parcs públics d'Alaquàs per assegurar la seua conservació i informar la ciutadania de la necessitat de cuidar aquests espais, especialment als propietaris de gossos. Es va informar també del nou servei de préstec de bicicletes **Horta en bici**, una iniciativa conjunta de la qual participen els municipis d'Alaquàs, Quart de Poblet, Aldaia i Xirivella.